
NYILVÁNOS
Szám: 85-11/2014
Előterjesztést készítette: Horváth Balázs műszaki és beruházási ügyintéző
Előterjesztés elkészítésének időpontja: 2014. január 22.

Előterjesztést véleményezi: PTÜB 

Döntés módja: nyílt szavazás, egyszerű szótöbbség

Mellékletek: ÖTE kérelme
E L Ő T E R J E S Z T É S

Sülysáp Város Önkormányzata Képviselő-testületének

2014. január 30-án tartandó munkaterv szerinti ülésére

8. napirendhez

Tárgy: A tűzoltószertár gázbekötési ügye
Tisztelt Képviselő-testület!
A Bogdán Flórián Önkéntes Tűzoltó Egyesület azzal a kéréssel fordult az önkormányzathoz, hogy finanszírozza a Fő u. 77/A. szám alatti tűzoltószertár gázbekötését.

A tűzoltószertár fűtésének kialakításához szükséges anyagi fedezet egy része az egyesület rendelkezésre áll, azonban a gázcsonk ingatlanra történő bevezetéshez nincs meg a szükséges anyagi forrásuk. A gázcsonk kialakításának költsége körülbelül 500.000 Ft, melyhez kérik az önkormányzat hozzájárulását, tekintettel arra, hogy önkormányzati ingatlanról van szó.

Javaslom, hogy az önkormányzat vállalja a gázbeállás kialakításának költségeit.
…/2014. (I. 30.) ÖKT határozati javaslat

Sülysáp Város Önkormányzatának Képviselő-testülete úgy dönt, hogy

1./ a tűzoltószertár (Fő u. 77/A.) ingatlanán létesítendő gázközmű beállás kiépítésének költségeit átvállalja,
2./ a kiépítés 500.000 Ft összegű fedezetét a 2014. évi költségvetés terhére biztosítja,

3./ Felkéri és felhatalmazza a polgármestert és a jegyzőt a szükséges intézkedések megtételére.

Határidő: 1./ azonnal; 2./ költségvetés elfogadása
Felelős: polgármester, jegyző
Sülysáp, 2014. január 22.

Horinka László s.k.

polgármester
Láttam!

Sülysáp, 2014. január 22.

Tóth Krisztina s.k.
jegyző 

